Budapeštas memorands

Budapeštas memorands par drošības garantijām () ietver četras būtībā identiskas politiskas vienošanās, kas tika parakstītas Eiropas Drošības un sadarbības konferencē Budapeštā, Ungārijā, , lai nodrošinātu tā parakstītājvalstu drošības garantijas saistībā ar Baltkrievijas, Kazahstānas un Ukrainas pievienošanos Kodolieroču neizplatīšanas līgumam. Sākotnēji četrus memorandus parakstīja četras kodolvalstis: Ukraina, Krievija, Amerikas Savienotās Valstis un Apvienotā Karaliste.Paull, John (2023). War in Ukraine: Treaty to Treachery , in Proceedings of Russia-Ukraine War: Consequences for the World, 3rd International Scientific and Practical Internet Conference, March 2–3, 2023. WayScience, Dnipro, Ukraine (pp. 18–20) Francija un Ķīna sniedza atsevišķas garantijas atsevišķos dokumentos.

Memorands aizliedza Krievijai, Amerikas Savienotajām Valstīm un Apvienotajai Karalistei draudēt vai izmantot militāru spēku vai ekonomisko piespiešanu pret Ukrainu, Baltkrieviju un Kazahstānu, "izņemot pašaizsardzības nolūkos vai citādi saskaņā ar ANO statūtiem". Memoranda un citu vienošanos rezultātā laikā no 1993. līdz 1996. gadam Baltkrievija, Kazahstāna un Ukraina atteicās no saviem kodolieročiem.

Pirmais memoranda punkts bija respektēt parakstītājas puses neatkarību un suverenitāti esošajās robežās (saskaņā ar Helsinku vienošanās principiem).

Krievija 2014. gadā pārkāpa Budapeštas memorandu, anektējot Ukrainai piederošo Krimu. Atbildot uz to, Amerikas Savienotās Valstis, Apvienotā Karaliste un Francija sniedza Ukrainai finansiālu un militāru palīdzību un noteica Krievijai ekonomiskās sankcijas, vienlaikus izslēdzot "jebkādas tiešas iejaukšanās, lai izvairītos no tiešas konfrontācijas ar Krieviju".

2022. gada 5. decembrī, Budapeštas memoranda parakstīšanas 28. gadadienā, Krievija veica raķešu uzbrukumu Ukrainas kritiskajai infrastruktūrai. Šajā sakarā Ukrainas Ārlietu ministrija paziņoja, ka "nekādi līgumi ar Krieviju nedarbojas".

 Atsauces 

 Ārējās saites 

Kategorija:Kodolieroči
Kategorija:Ukraina